L 52/24
RO
Jurnalul Oficial al Uniunii Europene
20.2.2023
— materialul seminal îndeplinește condițiile stabilite în partea 5 capitolul I punctul 3 din anexa II la Regulamentul delegat (UE) 2020/686. 3.2.
În perioada care începe nu mai devreme de 30 de zile de la finalizarea vaccinării profilactice de urgență până la finalizarea supravegherii specifice prevăzute în partea 2 din prezenta anexă, pot fi autorizate următoarele: (a) circulația în vederea sacrificării a animalelor deținute din speciile listate deținute în zona de vaccinare către un abator situat în interiorul sau în afara zonei de vaccinare, dar în interiorul aceluiași stat membru, în aceleași condiții ca cele prevăzute la articolul 24 și la articolul 28 alineatul (5) din Regulamentul delegat (UE) 2020/687; (b) circulația cărnii proaspete, cu excepția organelor, obținută de la ungulate vaccinate din speciile listate, altele decât porcinele, în cazul în care carnea proaspătă: — îndeplinește aceleași condiții ca cele prevăzute la articolul 28 alineatul (6) din Regulamentul delegat (UE) 2020/687; — a fost dezosată și au fost îndepărtați principalii ganglioni limfatici accesibili; — este sau a fost obținută din carcase care au fost supuse unui proces de maturare la o temperatură mai mare de 2 °C timp de cel puțin 24 de ore, iar valoarea pH-ului înregistrat la mijlocul mușchiului Longissimus dorsi a fost mai mică de 6,0; (c) circulația cărnii proaspete obținute de la ungulate din speciile listate, altele decât porcinele, deținute și sacrificate în afara zonei de vaccinare; (d) circulația cărnii proaspete, cu excepția organelor, obținută de la porcine vaccinate sacrificate în această perioadă, în cazul în care carnea proaspătă a fost produsă în condițiile prevăzute la articolul 24, la articolul 28 alineatele (2), (3), (4), (6) și (7) și la articolul 33 alineatul (1) litera (a) și articolul 33 alineatul (2) din Regula­ mentul delegat (UE) 2020/687; (e) circulația laptelui crud obținut de la animale vaccinate în aceleași condiții ca cele prevăzute la articolul 24, la articolul 28 alineatele (2), (3), (4), (6) și (7) și la articolul 33 alineatul (1) litera (a) și articolul 33 alineatul (2) litera (b) din Regulamentul delegat (UE) 2020/687; (f) circulația produselor lactate obținute de la animale vaccinate dacă produsele lactate au fost supuse unui tratament eficace împotriva FA în conformitate cu anexa VII la Regulamentul delegat (UE) 2020/687 și numai dacă, în timpul procesului de producție, depozitare și transport, au fost separate de produse neeligibile pentru expediere în afara zonei de vaccinare în temeiul prezentului regulament; (g) colectarea de material seminal pentru inseminare artificială de la animale donatoare din speciile listate deținute în unități de material germinativ autorizate, situate în zona de vaccinare, în condițiile prevăzute la punctul 3.1 litera (d). 3.3.
După finalizarea supravegherii specifice prevăzute în partea 2 din prezenta anexă și până la sfârșitul perioadei de recuperare prevăzute în partea 4 din prezenta anexă, pot fi autorizate următoarele: (a) circulația în vederea sacrificării a animalelor din speciile listate deținute în zona de vaccinare către un abator situat în interiorul sau în afara zonei de vaccinare, dar în același stat membru, în aceleași condiții ca cele prevăzute la articolul 24 și la articolul 28 alineatul (5) din Regulamentul delegat (UE) 2020/687; (b) circulația animalelor nevaccinate din speciile listate în conformitate cu următoarele dispoziții: (i) în intervalul de 24 de ore înainte de încărcare, toate animalele din speciile listate din unitate au fost supuse unui examen clinic și nu au prezentat semne clinice de FA; (ii) animalele au fost ținute în unitatea de origine timp de cel puțin 30 de zile, pe parcursul cărora nu a fost introdus în unitate niciun animal din speciile listate;